**Οι εκλογές στην Μποτσουάνα** διεξάγονται κάθε 5 χρόνια, στο πλαίσιο μιας πολυκομματικής δημοκρατίας με κοινοβουλευτικό σύστημα. Η Εθνοσυνέλευση εκλέγεται άμεσα και στη συνέχεια εκλέγει τον Πρόεδρο και ορισμένα από τα μέλη της. Η Ntlo ya Dikgosi (Βουλή των Αρχηγών) είναι ένα κράμα από διορισμένα, κληρονομικά και έμμεσα εκλεγμένα μέλη.

Το Κοινοβούλιο αποτελείται από 61 έδρες. Εξ αυτών, οι 57 εκλέγονται σε ισάριθμες μονοεδρικές εκλογικές περιφέρειες. Η καθεμία από αυτές εκλέγει έναν βουλευτή. Υπάρχουν και 4 προεπιλεγμένες έδρες. Για το ποιος θα τις καταλάβει αποφασίζουν οι εκλεγμένοι βουλευτές. Εκτός από τις εκλογές για κοινοβούλιο, την ίδια μέρα διεξάγονται και εκλογές για τοπικά συμβούλια.

Γενικές εκλογές
---------------

### 2019

Κύριο λήμμα: Γενικές εκλογές της Μποτσουάνας (2019)

Πριν την ανεξαρτησία
--------------------

Οι πρώτες γενικές εκλογές με καθολικό δικαίωμα ψήφου στο προτεκτοράτο της Μπεχουαναλάνδης διεξήχθησαν την 1η Μαρτίου 1965. Το αποτέλεσμα ήταν η σαρωτική νίκη για το Δημοκρατικό Κόμμα της Μπεχουαναλάνδης. Μετά τις εκλογές, η χώρα έγινε ανεξάρτητη με την ονομασία Μποτσουάνα στις 30 Σεπτεμβρίου 1966, με τον πρωθυπουργό Σερέτσε Χάμα να ορκίζεται πρόεδρος. Το ποσοστό προσέλευσης ήταν 74,55% επί συνόλου των 188.950 εγγεγραμμένων ψηφοφόρων.

### 1969

Οι πρώτες εκλογές μετά την ανεξαρτησία διεξήχθησαν στις 18 Οκτωβρίου 1969 με τους εγγεγραμμένους ψηφοφόρους να αριθμούν τους 140.428 (συμμετοχή 54,73%).
Το Δημοκρατικό Κόμμα της Μποτσουάνας κέρδισε σαρωτική νίκη με 24 έδρες από τις συνολικά 31 του κοινοβουλίου.

### 1974-2019

Το Δημοκρατικό Κόμμα διατηρήθηκε στην εξουσία, κερδίζοντας τις εκλογές στις 26 Οκτωβρίου 1974 , στις 20 Οκτωβρίου 1979, στις 8 Σεπτεμβρίου 1984 , 7 Οκτωβρίου 1989, 15 Οκτωβρίου 1994 , 16 Οκτωβρίου 1999, 30 Οκτωβρίου 2004, 16 Οκτωβρίου 2009 , στις 24 Οκτωβρίου 2014 και στις 23 Οκτωβρίου 2019, πετυχαίνοντας **12** απανωτές εκλογικές νίκες.

Πίνακας εκλογικών αποτελεσμάτων Εθνοσυνέλευσης
----------------------------------------------

| Πολιτικό κόμμα | Χρονιά διεξαγωγής εκλογών |
| --- | --- |
| 1965 | 1969 | 1974 | 1979 | 1984 | 1989 | 1994 | 1999 | 2004 | 2009 | 2014 | 2019 |
| Δημοκρατικό Κόμμα της Μποτσουάνας (BDP) | 28 | 24 | 27 | 29 | 29 | 31 | 27 | 33 | 44 | 45 | 37 | 38 |
| Κίνημα της Μποτσουάνας για Δημοκρατία (BMD) | – | – | – | – | – | – | – | – | – | – | 17 | – |
| Εθνικό Μέτωπο της Μποτσουάνας (BNF) | – | 3 | 2 | 2 | 4 | 3 | 13 | 6 | 12 | 6 | 15 |
| Λαϊκό Κόμμα της Μποτσουάνας (BPP) | 3 | 3 | 2 | 1 | 1 | – | – | – | – | – |
| Κόμμα Κογκρέσου της Μποτσουάνας (BCP) | – | – | – | – | – | – | – | 1 | 1 | 4 | 3 |
| Κόμμα Ανεξαρτησίας της Μποτσουάνας (BIP) | – | 1 | 1 | – | – | – | – | – | – | – | – | – |
| Συμμαχία Κίνημα της Μποτσουάνας (BAM) | – | – | – | – | – | – | – | – | – | 1 | – | – |
| Πατριωτικό Μέτωπο της Μποτσουάνας (BPF) | – | – | – | – | – | – | – | – | – | – | – | 3 |
| Συμμαχία για τους Προοδευτικούς (AP) | – | – | – | – | – | – | – | – | – | – | – | 1 |
| Ανεξάρτητοι | – | – | – | – | – | – | – | – | – | 1 | – | – |
| Σύνολο | 31 | 31 | 32 | 32 | 34 | 34 | 40 | 40 | 57 | 57 | 57 | 57 |

Δημοψηφίσματα
-------------

### 1987

Το πρώτο δημοψήφισμα στη χώρα διεξήχθη στις 27 Οκτωβρίου 1987. Οι πολίτες με ποσοστό 78% υπερψήφισαν την εισαγωγή διορισμένου από την κυβέρνηση επόπτη για τις εκλογές. Το 1989 λόγω απουσίας μιας ανεξάρτητης εφορευτικής επιτροπής, η αντιπολίτευση επέλεξε να μποϊκοτάρει τις εκλογές εκείνης της χρονιάς.

### 1997

Μετά τις βίαιες διαδηλώσεις του 1995, οι αλλαγές του 1987 ανακλήθηκαν, έπειτα από άλλο δημοψήφισμα που διοργάνωσε ο πρόεδρος Κουέτ Μασίρε στις 4 Οκτωβρίου 1997 (το 73% υπερψήφισε την κατάργηση του επόπτη που ήταν διορισμένος και την αντικατάστασή του από μια ανεξάρτητη εκλογική επιτροπή).  Στο ίδιο δημοψήφισμα, το 70% ενέκρινε την πρόταση να δοθεί δικαίωμα ψήφου στους Μποτσουανούς του εξωτερικού και το 59% την μείωση του ορίου ηλικίας για δικαίωμα ψήφου από τα 21 έτη στα 18.

### 2001

Στις 3 Νοεμβρίου 2001 διενεργήθηκε ένα δημοψήφισμα για μεταρρυθμίσεις στο δικαστικό σύστημα. Και τα 8 ερωτήματα που αφορούσαν το δικαστικό σύστημα υπερψηφίστηκαν από το εκλογικό σώμα, από τα οποία τα 7 με ποσοστό άνω του 70%. Όμως, το ποσοστό συμμετοχής στις εκλογές ήταν μόλις 4,9%, επί συνόλου 460.252 εγγεγραμμένων ψηφοφόρων.

Παραπομπές
----------

1. ↑  Last Elections IPU
2. 1 2  Botswana: The 1965 Pre-Independence General Election EISA
3. ↑  Nohlen, D, Krennerich, M & Thibaut, B (1999) *Elections in Africa: A data handbook*, p113 (ISBN 0-19-829645-2)
4. ↑  Botswana: 1965 National Assembly results EISA
5. ↑  Botswana: 1969 National Assembly results Αρχειοθετήθηκε 2010-05-11 στο Wayback Machine. EISA
6. ↑  Botswana: 1974 National Assembly results EISA
7. ↑  Botswana IPU
8. ↑  Botswana: The September 1984 General Election EISA
9. ↑  Elections held in 1989 Inter-Parliamentary Union
10. ↑  Botswana: The October 1994 General Election EISA
11. ↑  Elections in Botswana African Elections Database
12. ↑  Elections held in 2004 Αρχειοθετήθηκε 2011-06-11 στο Wayback Machine. IPU
13. ↑  Election Results Αρχειοθετήθηκε 2014-09-26 at Archive.is IEC
14. ↑  «Khama dissolves parliament, fixes 2014 election date». *afriquejet.com*. 7 Αυγούστου 2014. Αρχειοθετήθηκε από το πρωτότυπο στις 7 Σεπτεμβρίου 2014.. Ανακτήθηκε στις 7 Σεπτεμβρίου 2014.
15. ↑  Menzi Ndhlovu: *Khama’s hand still rocks Botswana.* Mail & Guardian, 17 Οκτωβρίου 2019.
16. ↑  Botswana Referenda African Elections Database
17. ↑  Botswana: 1987 Referendum EISA
18. ↑  Botswana: Constitutional and electoral reform Αρχειοθετήθηκε 2019-07-29 στο Wayback Machine. EISA
19. 1 2  Botswana referenda: 1997 Referendum African Elections Database
20. ↑  Botswana: 2001 Referendum Αρχειοθετήθηκε 2010-05-11 στο Wayback Machine. EISA
21. ↑  Botswana: 2001 referendum African Elections Database
22. ↑  Botswana: Ethnic tensions on the rise IRIN, 8 Νοεμβρίου 2001